**Despre noapte îți cânt**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Despre noapte îți cânt

Despre noapte îți cânt și de zilele-albastre

Când prefac în cuvânt nemurirea din astre

Că eu pot să-ți vorbesc de iubire și flori

Dar tu-mi lași în privire un parfum de fiori.

Astăzi prind de o mână stele albe de dor

Într-o noapte în care ziua e ca un nor

Și ca zâna mă port, cerul curge-n abis

Stele vii mai răsar, din izvorul deschis.

Ne privim insistent, ne iubim în derivă

Pe un drum bifurcat, eu eram ca o divă,

De-om mai fi sau de nu, vom avea de văzut

Dar tăcerea-i acu’ de un roșu acut.

Dependent, delicat, alte file nescrise

Mă îmbată pios, cu miresme ucise,

Dar eu strâng un parfum, nelumit, dar uitat,

Când culeg flori de drum, fiindcă tu, ai plecat.